== Handling ==
Romanen har to spor. Det ene spor foregår i [[Moskva]] i 1930'erne, hvor [[Satan]] dukker op som professor Woland. Han er ledsaget af Korovjev, en mærkværdigt klædt kammertjener, Behemoth, en sort kat, Azazello, en morder og Hella, en kvindelig [[vampyr]]. De henvender sig til den litterære elite og forfatternes forening Massolit, der holder til i den afdøde forfatter [[Aleksandr Griboedov|Griboedovs]] hus. Massolit består af korrupte sociale stræbere og deres kvinder, [[Bureaukrati|bureaukrater]], udbyttere og kynikere. Det andet spor foregår i [[Jerusalem]] under [[Pontius Pilatus]] og kredser omkring Pilatus' retssag mod Jeshua Ha-Notsri ([[Jesus|Jesus af Nazareth]]), Pilatus' erkendelse af et tilhørsforhold til (og åndeligt behov for) Jeshua, og hans modvillige accept af Jeshuas henrettelse.
Litteratur Kunst Religion Kultur Død